На 27.01.2016г от 09:30 часа ще се проведе открита практика в столичното 171 ОДЗ "Свобода" – едно от най-големите детски заведения в страната. Екипът на градината ще демонстрира част от учебната си програма по кариерно ориентиране за деца на възраст между 3 и 6 години. "Хоризонт за кариерно развитие в съвременна детска градина" е с организатори ОДЗ 171 "Свобода", Регионалния инспекторат по образование, София-град, Кариерния център на БАН и Центъра за творческо обучение. Събитието цели споделяне на добър педагогически опит, свързан с въвеждането на съвременни техники и технологии за обучение на деца. За първи път педагогически специалисти от детското заведение ще демонстрират приложение на нов образователен продукт, разработен в MIT (Масачузецкия технологичен институт) - "Makey Makey (Мейки-мейки)", чиито представител за страната е Център за творческо обучение. На официалната среща в детската градина ще присъстват специални гости-педагози от Московския Градски Университет, една от водещите педагогически школи в Руската Федерация, както и множество педагози от София и България.
Събитието ще продължи три часа, от 9:00 до 12:00 часа, като специални гости ще бъдат кметът на Район „Надежда“ на Столична община, представители БАН, РИО София-град и Центъра за творческо обучение.

За повече информация:
Makey Makey -  https://www.youtube.com/watch?v=rfQqh7iCcOU 
За 171 ОДЗ (адрес) - http://www.kg.sofia.bg/isodz/dz/128 
За Центъра за творческо обучение – www.cct.bg 

За контакт:
Гергана Райжекова
0888 812379

